text: Alkohol indblandet i hver 4. sommer-ulykke
  01 august 2010 kl. 08.27
  Sommeren er en farlig tid i trafikken. Dels sker der rigtig mange ulykker i sommermånederne og dels er der i hver fjerde tilfælde en spiritusbilist indblandet.
  Det er Tønder kommune, der har analyseret på i alt 155 ulykker i trafikken i sommermånederne i perioden fra 2005 til 2009.
  Og materialet afslører at i ca 25 procent af ulykkerne havde minimum èn af førerne af de implicerede køretøjer en højere promille end de tilladte 0,5.
  I det hele taget er sommeren den årstid, hvor risikoen for at komme til skade i trafikken er størst - og især juli måned er plaget af mange ulykker.
  